Komisijos Reglamentas (EEB) Nr. 650/91
1991 m. kovo 18 d.
dėl paraiškų paramai veiklos programų pavidalu iš Europos žemės ūkio orientavimo ir garantijų fondo Orientavimo skyriaus (EŽŪOGF) dėl investicijų, skirtų žuvininkystės ir akvakultūros produktų perdirbimo ir prekybos sąlygoms pagerinti
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1989 m. gruodžio 19 d. Tarybos reglamentą (EEB) Nr. 4042/89 dėl sąlygų, kuriomis perdirbami ir parduodami žuvininkystės ir akvakultūros produktai, pagerinimo (i [1], ypač į jo 8 straipsnio 3 dalį,
pasitarusi su Žuvininkystės pramonės nuolatiniu komitetu,
kadangi paraiškose paramai iš EŽŪOGF Orientavimo skyriaus, pateiktose veiklos programų pavidalu, remiantis bendraisiais veiksmais siekiant pagerinti sąlygas, kuriomis perdirbami ir parduodami žuvininkystės ir akvakultūros produktai, turi būti visa informacija, reikalinga joms patikrinti pagal Reglamentą (EEB) Nr. 4042/89,
PRIĖMĖ ŠĮ REGLAMENTĄ:
1 straipsnis
1. Paraiškos paramai iš EŽŪOGF Orientavimo skyriaus veiklos programų pavidalu dėl investicijų, skirtų žuvininkystės ir akvakultūros produktų perdirbimo ir prekybos sąlygoms pagerinti, turi būti pateiktos dviem egzemplioriais, ir jose turi būti pateikta prieduose nurodyta informacija bei dokumentai.
2. 1 dalyje nurodytų reikalavimų neatitinkančios paraiškos nebus nagrinėjamos.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1991 m. kovo 18 d.